Suomen Kulttuurirahaston Edvard Fazer -palkinto

Suomen Kulttuurirahaston Edvard Fazer -palkinto on kiertopalkinto, joka myönnetään joka toinen vuosi parhaasta Suomen Kansallisbaletin piirissä tapahtuneesta tanssitaidetta edistävästä suorituksesta. Edvard Fazer -palkinto perustettiin Suomen Kansallisoopperan baletin 60-vuotisjuhlavuonna 1982 ja se myönnettiin ensimmäisen kerran 1984. 

Palkinto on kauppaneuvos ja rouva Roger Lindbergin lahjoittama hopeamalja, jonka Suomen Kansallisoopperan henkilökunta lahjoitti silloiselle johtajalleen Edvard Fazerille hänen 70-vuotispäivänään vuonna 1931. Vuonna 1996 Fazerin musiikkisäätiö siirsi varansa Suomen Kulttuurirahastolle, jolloin perustettiin Fazerin musiikkirahasto. Tässä yhteydessä myös palkinnon nimeksi tuli Suomen Kulttuurirahaston Edvard Fazer -palkinto. Fazerin musiikkirahasto on nykyisin Roger Lindbergin musiikkirahasto, ja sen tarkoituksena on tukea suomalaista säveltaidetta ja jatkaa myös Edvard Fazerin nimeä kantavan palkinnon myöntämisperinnettä.

Palkinnon saaja saa maljan lisäksi rahapalkinnon, joka vuonna 2024 oli 10 000 euroa.

 Palkinnon saajat 
Palkitut Vuosi Palkinnon saaja Palkintolautakunnan perustelut 1984 Aku Ahjolinna 1986 Ulrika Hallberg  1988 Maija Hänninen  1990 Tommi Kitti  1992 Jarkko Niininen  1994 Suomen Kansallisbaletti palkittiin ryhmänä  1996 Juha Kirjonen  1998 Barbora Kohoutková  2000 Minna Tervamäki  2002 Jaakko Eerola ”Jaakko Eerola on vahva, dynaaminen ja sähköinen näyttämöpersoona. Nuoresta iästään huolimatta hän on teknisesti erittäin taitava ja on osoittautunut myös erinomaiseksi partneriksi. Hän on yhtä lailla kotonaan klassisen baletin prinssin roolissa kuin nykytanssin uusimpien virtausten mukaisissa taiturillisissa koreografioissa.” 2004 Carolina Agüero  2006 Timo Kokkonen ”Timo Kokkonen on lahjakas ja monipuolinen tanssija, joka on vuosien saatossa onnistunut jatkuvasti syventämään roolityöskentelyään ja tulkintaansa. Hän on työtovereitaan kohtaan kunnioittava ja esimerkillinen sekä luo valoisalla persoonallaan myönteistä ilmapiiriä.” 2008 Nicholas Ziegler ”Nicholas Ziegler on kehittynyt jatkuvasti ja on todellinen Suomen Kansallisbaletin "danseur noble", joka tunnetaan taitavana ja huolehtivana partnerina. Vuosien myötä hänen yhä syvenevät roolitulkintansa ovat herättäneet ansaittua huomiota. Ziegler inspiroi ranskalaisen koreografi Patrice Bartin luomaan Tšaikovski-baletin nimiroolin juuri itselleen. Terveen ja vastuuntuntoisen asenteensa ansiosta Ziegler on myös erinomainen kollega ja miellyttävä yhteistyökumppani esimiehilleen.” 2010 Salla Eerola ”Salla Eerola on vuosien aikana luonut pitkän uran työhönsä huolellisesti paneutuvana tanssijana. Eerolan vahvuuksiin lukeutuu hänen monipuolisuutensa niin klassisissa baleteissa kuin nykytanssissakin. Hänen tulkintansa esimerkiksi baletissa Bajadeeri on herättänyt tällä kaudella ansaittua huomiota koskettavan ilmaisun ja puhtaan tekniikkansa ansiosta.” 2012 Tiina Myllymäki ”Tiina Myllymäki on hyvin lahjakas tanssija, joka on osoittanut huomattavaa edistymistä osaamisessaan. Palkintolautakunta arvioi Myllymäen olevan yksi tulevaisuuden ehdottomista tähdistä Kansallisbaletissa.” 2014 Samuli Poutanen ”Samuli Poutanen on vuosien aikana luonut pitkän uran työhönsä huolellisesti ja vakavasti paneutuvana tanssijana. Poutasen vahvuuksia ovat hänen monipuolisuutensa ja huomattava muuntautumiskykynsä niin klassisissa baleteissa kuin nykytanssiteoksissa, joissa hän on hurmannut niin yleisön kuin kriitikotkin. Poutanen on työntekijänä erittäin vastuuntuntoinen ja joustava sekä työtoverina aina valmis tukemaan kollegoitaan.” 2016 Michal Krčmář ”Michal Krčmář on hurmannut niin yleisönsä kuin kriitikotkin esiintyessään useiden klassisten balettien päätehtävissä. Katsojat ovat saaneet nauttia hänen huikeasta teknisestä briljanssistaan ja syvällisistä taiteellisista tulkinnoistaan niin meillä Kansallisbaletissa kuin ulkomailla hänen vieraillessaan Kansallisbaletin edustajana mm. kansainvälisissä gaaloissa.  

Hän on esiintynyt julkisuudessa positiivisen maahanmuuton puolestapuhujana ja on aina valmis toimimaan Kansallisbaletin edustajana mitä erilaisimmissa viestintään ja yleisökasvatukseen liittyvissä tehtävissä. Hän on kannustava työtoveri kollegoilleen ja toimii uskollisena mentorina uransa alussa oleville tanssijoille.” 2018 Eun-Ji Ha ”Eun-Ji Ha on tanssinut menestyksekkäästi yli 10 vuoden ajan lähes kaikkien Kansallisbaletin ohjelmistossa olleiden klassisten balettiteosten päätehtävissä sekä taituroinut useiden nykytanssiteosten loistokkaana tulkitsijana. Lisäksi hän on tehnyt Suomen kansallisbalettia tunnetuksi maailmalla ja Suomessa vierailemalla monissa kansainvälisissä gaaloissa solistitehtävissä sekä kotimaan kiertueilla. Työyhteisössään hän on arvostettu ja pidetty työtoveri, kannustava kollega, joka on valmis auttamaan nuoria kanssatanssijoitaan.” 2020 Linda Haakana ”Linda Haakana on tehnyt pitkän ja menestyksekkään uran Kansallisbaletissa tanssien suvereenisti niin klassisissa balettiteoksissa kuin nykytanssiteoksissakin. Hän on poikkeuksellinen artisti, joka erityisen intensiivisellä esiintymisellään vetää katsojan mukaan. Palkinnon saaja jakaa auliisti tietotaitoaan ja kokemuksiaan kollegoilleen ja toimii esikuvana suomalaisten tanssijoiden uudelle sukupolvelle.” 2022 Abigail Sheppard ”Abigail Sheppard on Kansallisbaletin keskeisimpiä tanssijoita. Palkintolautakunnan perustelujen mukaan hän loistaa klassisen baletin roolien lisäksi myös nykytanssitehtävissä. Hänellä on erityinen kyky tavoittaa katsojan huomio roolissa kuin roolissa ja vetää mukaan esityksen lumoon. Sheppard on pidetty kollega, todellinen tiimipelaaja ja hän toimii erinomaisena balettitaiteen sanansaattajana.” 2024 Frans Valkama ”Frans Valkama on ansainnut uransa alusta alkaen kaikkien kunnioituksen ja ihailun musikaalisuutensa, tarkkuutensa ja päättäväisyytensä ansiosta. Näiden ominaisuuksien avulla hän on saavuttanut korkeimmat mahdolliset tekniset ja taiteelliset tavoitteet, ja vuosien saatossa tämä tanssitaiteen intohimon liekki on hänessä vain kasvanut ja kehittynyt. Lukuisten klassisen baletin pääroolien lisäksi hän on osoittanut lahjakkuutensa monipuolisessa nykytanssiohjelmistossa. Tanssijan ominaisuuksiensa lisäksi Valkamaa arvostetaan kollegoidensa ja koko Kansallisbaletin henkilökunnan keskuudessa uskomattomasta empaattisuudestaan, auttamishalustaan sekä moitteettomasta työmoraalistaan.”

 Lähteet 

Luokka:Suomalaiset esittävien taiteiden palkinnot
Luokka:Baletti
Luokka:Tanssi Suomessa